o
Olkaa hedelmälliset
Moninkertaistukaa
Täyttäkää maa
MERITÄHTI
Tervetuloa Meritähden kiehtovaan maailmaan!
Tänään puhumme rahasta ja työstä.
Aiheena on Jumalan valtakunnan talous.
On mielenkiintoista, että Jeesus puhui rahasta ja työstä enemmän -
kuin taivaasta ja helvetistä.
Sen täytyy olla siis tärkeää.
Se, miten hoidamme työ- ja raha-asioitamme, -
osoittaa selvästi, minkälaisia asioita arvostamme.
Jos kerrot, miten hoidat raha- ja työasiasi, -
voin kertoa, mihin sinä uskot.
Toimintamme talouden, työelämän ja materiaalisten asioiden alueella -
on paras ja luotettavin hengellisyyden mittari.
Se, miten hoidamme Jumalan antamia asioita, -
osoittaa, miten hyvin arvomme vastaavat Valtakunnan arvoja.
Kirkkohistoriassa tapahtui eräs merkittävä käänne.
Jumalan valtakunnan evankeliumia lakattiin julistamasta.
Apostolinen ja profeetallinen perustus purettiin.
Samalla hylättiin taloudellinen järjestelmä, josta Jeesus julisti.
Kristityt pitivät sitä edistyksenä.
Alkukirkon omaisuudenjakoa pidetään vanhanaikaisena.
Nykyäänhän on sosiaaliturva ja vakuutukset.
Näyttää siltä, että kristittyjen sanoma talouselämälle -
on lähestulkoon voimaton.
Se ei juurikaan eroa maailman tarjoamasta sanomasta.
Raamatussa puhutaan kahdesta järjestelmästä: -
pimeyden valtakunnasta ja Jumalan valtakunnasta.
Pimeyden valtakunnassa on Babylonin turmeltunut kaupunki.
Maailmallista järjestelmää kutsutaankin Babyloniksi.
Sille tunnusomaista on ostaminen ja myyminen.
Sen alaisuudessa Babylon tai markkinoiden henki muovaa kaikkea.
Jeesus sanoi: "Ette voi palvella Jumalaa ja mammonaa."
"Toista vihaa, toista rakastaa."
Monet luulevat voivansa palvella Jumalaa ja mammonaa samanaikaisesti
Se ei käy päinsä.
Paholainen on tehokkaasti ujuttanut valheitaan uskoville -
Jumalan tuomasta talousjärjestelmästä.
Sen voi nähdä kahtena vastakkaisena maailmana: -
langennut maailma ja Jumalan valtakunta.
Langenneen maailman johtava arvo on -
taloudellisen voiton maksimointi ja rahan tavoittelu.
Jumalan valtakunnan johtava arvo ei ole rahan tavoittelu.
Se on rakkaus.
Vastakkain ovat siis rakkaus ja voiton maksimointi.
Rahan tavoittelua varten on luotu toimintajärjestelmä.
Se on kilpailu.
Täytyy olla nopeampi, värikkäämpi ja näkyvämpi kuin muut.
Halutaan varmistaa suuri markkinaosuus.
Jumalan valtakunnassa rakkautta edistävä toimintajärjestelmä -
on epäitsekäs palveleminen.
Se on muiden palvelemista ilman oman edun tavoittelua.
Se on Jumalan valtakunnan tärkein arvo.
Toinen järjestelmä siis yrittää maksimoida voiton kilpailun kautta.
Toinen yrittää edistää rakkautta pyyteettömän palvelemisen kautta.
Niiden yhdistäminen on käytännössä mahdotonta.
On sama kuin yrittäisi sekoittaa öljyä veteen.
Talouskriisin jälkeen on voinut huomata, -
että monet etsivät kristinuskosta pelastusta.
Liike-elämässä puhutaan matalista rakenteista, näystä, -
missioista, arvoista ja eettisestä markkinoinnista.
Jumalan valtakunnasta etsitään asioita Babylonin tueksi.
Se ei toimi.
Kristityt taas yrittävät saada liike-elämästä tutuin keinoin -
kilpailuetua ja näkyvyyttä.
He haluavat maksimoida jäsenmäärän, koon, -
vaikutuksen, ohjelma-ajan ja myynnin.
He yrittävät käyttää Babylonian periaatteita -
Jumalan valtakunnan hyödyksi. Sekään ei toimi.
Maailmassa on siis kaksi erilaista talousjärjestelmää.
On babylonialainen järjestelmä -
ja Jumalan valtakunnan talousjärjestelmä.
Jeesus tuli Kuninkaana perustamaan valtakunnan.
Valtakunnassa täytyy olla toimiva talousjärjestelmä, -
jossa voi hoitaa rahaan ja työhön liittyviä asioita.
Alkukristityt elivät Jeesuksen esittelemän mallin mukaisesti.
Kun tarkastelee nykypäivän kristittyjä, -
monien elämäntapa, työelämä ja rahankäyttö -
muistuttavat maailman tapoja.
Se ei käy päinsä.
Monet uskovat tukeutuvat maailman materiaalisiin arvoihin.
Sitä voi kutsua rikkauden harhaksi.
Monet talousneuvojat jopa kehottavat siihen.
Oletteko nähneet TV-sarjan taloudellisesta vapaudesta?
Siinä neuvotaan, miten solmia ovela liikesopimus, -
voittaa miljoona euroa ja elää sen jälkeen koroilla.
Sillä ei ole mitään tekemistä Valtakunnan kanssa.
Jumalan valtakunnassa vapaus ei ole vapautta tehdä mitä tahansa.
Vapaus on elämistä läheisessä yhteydessä Vapahtajamme kanssa.
Siinä ihminen on vapaa tekemään oikein.
Se on täysin erilaista vapautta.
Jumalan valtakunnassakaan ei voi toimia niin kuin tahtoo, -
koska olemme Kuninkaan omaisuutta.
Kun tarkastelen kristikunnan taloudellista toimintaa, -
voin sanoa erittäin suurella varmuudella, -
että olemme hylänneet jokaisen periaatteen, jonka Jeesus antoi.
Olemme toimineet täysin päinvastaisella tavalla.
Ei ihme, ettemme voi auttaa talouskysymyksissä.
Ympärillä oleva maailma murehtii aamusta iltaan, -
riittävätkö rahat ja tuleeko tienattua tarpeeksi.
Sen takana on kaksi henkeä.
Ensinnäkin pelko. Riittävätkö rahat?
Toiseksi ahneus. Mitä enemmän, sen parempi.
Kaiken takana ovat pelko ja ahneus.
Kun Jeesus puhuu mammonasta, Hän tarkoittaa demonista henkeä.
Ajattele mammonaa saatanan talousministerinä.
Se julistaa väärää sanomaa: -
"Jos sinulla on rahaa ja työpaikka, et tarvitse Jumalaa."
Mottona on: "Minä shoppailen, siis olen."
Raha antaa vallantunteen.
Supermarketeista tulee mammonan temppeleitä.
Mammona on paha henki.
Tapaan kuvata pahoja henkiä rotiksi.
Ne voi karkottaa, -
mutta rotat tarvitsevat likaa elääkseen.
Ellei siivoa likaa pois, rotat tulevat takaisin.
Ongelmana on juuri lika. Se houkuttelee rottia.
Mammona itsessään ei ole ongelma.
Kristityt ovat omaksuneet materialistisia arvoja.
Sen vuoksi he ovat voimattomia mammonan edessä.
Siksi heidän elämänsä, sanoma ja käytös on voimatonta.
Tarkastellaan hieman Jumalan valtakunnan taloutta.
Kerron mielenkiintoisen tilastollisen seikan.
David Barrett on tehnyt lähetystyöhön liittyviä laskelmia.
Häntä kutsutaan missiometrian professoriksi.
Hän on tutkinut kristittyjen tulojärjestelmiä.
Kristityt ansaitsevat vuodessa 270 mrd. dollaria.
Maailman lähetysjärjestöjen vuosittainen tulo on 18 mrd. USD.
Tuo luku on vuodelta 2003.
Vuosittain seurakunnan varoista varastetaan sisäisesti -
19 mrd. dollaria.
Seurakunnasta vuosittain varastettujen varojen määrä -
on suurempi kuin lähetysjärjestöjen vuosittainen tulo yhteensä.
Eikö olekin mielenkiintoista?
Barrettin mukaan määrä nousee 65 dollariin vuoteen 2025 mennessä.
Meillä on valtava ongelma. Kristikunta ryöstää seurakuntaa.
Tarvitsemme Ananiaan ja Safiran kaltaisia tapauksia, -
jotta kristikunta herää siihen todellisuuteen, -
että elämme maallistuneessa talousjärjestelmässä.
Toimimme mammonan ja Babylonin ehtojen mukaisesti.
Kristityt turvaavat samoihin asioihin kuin maailma.
He haluavat Jeesuksesta apupojan, -
joka auttaa heitä saamaan isomman kalasaaliin.
Kyse on oman edun tavoittelusta, -
jossa Jumalalle jää taloudellisen palvelijan rooli.
Jumala ei ole sitä.
Tarkastellaan Raamatusta Jumalan valtakunnan taloutta.
Ensiksi mainitsen luomistyön näkökulman.
Se kertoo, miten Jumala alunperin tarkoitti asiat.
Jumala loi maailman. Maailma on Hänen omaisuuttaan.
Jos tunnustamme elävämme maailmassa, jota emme omista, -
toimimme eri tavalla.
Käytämme muiden omaisuutta eri tavalla kuin omaamme.
Toiseksi Jumala antoi Paratiisin ihmiselle.
Hän antoi maa-, sato- ja vesioikeudet.
Kasvien kasvupotentiaali teki heistä rikkaita.
Paholainen sai ihmisen hylkäämään Jumalan ja uskomaan itseensä.
Paholainen otti Aadamin ja Eevan paikan.
Hän varasti heiltä maaoikeudet.
Maaoikeudet siirtyivät ihmiseltä paholaiselle.
Aadam ja Eeva siirtyivät arvojärjestyksessä kolmansiksi.
Jeesuksen ja paholaisen vuoropuhelu on Luuk. 4:ssä.
Paholainen sanoi: "Minulle on annettu kaikki nämä valtakunnat."
Jeesus ei kiistä sitä.
Paholainen jatkaa: "Minä annan ne, kenelle tahdon."
Jumala ei siis jaa maaoikeuksia.
Paholainen jakaa niitä. Maailma on pahan vallassa.
Hän antaa ne ihmisille ja kansoille tahtonsa mukaisesti.
Siksi tuntuu, että aina väärät ihmiset saavat rikkauksia.
Miksi pahoilla ihmisillä on paljon omaisuutta -
ja hyvät ihmiset jäävät ilman?
Olemme muukalaisia maailmassa, -
jossa maaoikeudet kuuluvat paholaiselle.
Sitten tulemme toiseen seikkaan. Se alkaa Abrahamista.
Abraham rakasti Jumalaa. Hän oli valmis uhraamaan jopa poikansa.
Jumala halusi palkita Abrahamin uhrautuvaisuuden -
antamalla hänelle kansan ja maan perinnöksi.
Jumala antoi maapalasen Palestiinasta.
Se ei tapahtunut hetkessä.
Maa piti valloittaa ja voittaa paholaiselta.
Viholliskansat piti karkottaa.
Se on tänäkin päivänä kiistelty maa-alue.
Paholainen on raivoissaan.
"Miten kehtaat antaa maamme jollekulle toiselle?"
Jumala vastaa: "Hän on ansainnut sen."
"Hän on antautunut Jumalalle itsensä unohtaen."
"Siksi annan maan hänelle, pidittepä siitä tai ette."
Tuo periaate pätee edelleen.
Israel asettui asumaan maahan.
Vanhassa testamentissa Jumala antoi israelilaisille -
erittäin mielenkiintoisen talousjärjestelmän.
Jos sitä noudattaa, tekee työtä vähemmän ja ansaitsee enemmän.
On sapatti ja riemuvuosi. Maan annetaan levätä.
Vuodessa oli 19 päivää vain juhlimista varten.
Matka juhlille Jerusalemiin kesti pitkään.
Juhlimiseen kului myös rahaa.
Israelin vero-, almu- ja sadonkorjuujärjestelmä -
olivat ainutlaatuisen erinomaisia.
Kaikki ihmettelivät, miten kansa, -
joka työskentelee vähemmän, on rikkaampi kuin muut.
Se johtui siitä, että Jumala oli mukana taloudessa.
Hän sanoi: "Jos noudatatte käskyjäni, minä siunaan teitä."
"Annan sateen langeta. Joukossanne ei ole köyhää eikä sairasta."
"Maanne vuotaa maitoa ja hunajaa."
Se oli ihmeellinen talousjärjestelmä.
On myös ihmeellistä, etteivät israelilaiset totelleet Jumalaa.
He toimivat vastoin järjestelmää ja päätyivät lopulta Babyloniin.
Kolmannessa vaiheessa tuli Jeesus.
Jeesus tuli perustamaan uuden valtakunnan.
Se on täysin uusi ja mullistava järjestelmä.
Kommunismi ja kapitalismi eivät vedä sille vertoja.
Tuossa järjestelmässä kaikki on yhteistä.
Se on kuin osuuskunta, jossa on mukana triljonääri.
Kaikki omaisuus on yhteistä.
Jos Jumala ostaa meidät Jeesuksen verellä valtakuntaansa, -
Jumala omistaa kaiken ostamansa.
Me siis kuulumme Hänelle kokonaan.
Emme voi antaa Hänelle mitään, mikä ei olisi Hänen jo valmiiksi.
Jumalan lunastamat eivät voi antaa Jumalalle mitään.
Monet kristityt ajattelevat, että pitää antaa kymmenykset.
Vanhasta testamentista löytyy neljä eri kymmenysjärjestelmää.
Jos olet VT:n uskova, anna neljät kymmenykset, -
anna ympärileikkauttaa itsesi ja hanki oma leeviläinen.
Uudessa testamentissa pääpaino on sillä, mitä pidämme itsellämme.
Jumala on ostanut meidät. Emme voi maksaa takaisin.
Olemme kuin maaorjia. Kuka orja pitää isäntänsä rahat?
Jeesus antoi meille täysin uudenlaisen elämäntavan.
Jumalan valtakunnassa kaikki asiat kasvavat kolmessa vaiheessa.
Siemen putoaa maahan. Siitä puhkeaa itu.
Sitten kehittyy täysi tähkä.
Johannes kirjoitti lapsille, miehille ja isille.
Mark. 4:ssä kaikki kasvaa kolmessa orgaanisessa vaiheessa.
Jeesuksesta sanotaan Jes. 9:6:ssa: -
"Lapsi syntyi, Poika annettiin. Hän on iankaikkinen Isä."
Hän on siis lapsi, poika ja isä.
Talouden kannalta se on erittäin mielenkiintoista.
Lapsena Jeesus oli riippuvainen Joosefista, Mariasta ja Jumalasta.
He pitivät Hänestä taloudellisesti huolen jopa Egyptin pakomatkan ajan
Itämaan tietäjät toivat lahjoja. Matka Egyptiin oli kallis.
Sitten Jeesuksesta tuli liikemies.
Hänestä tuli rakentaja.
Hän harjoitti elinkeinoaan 18 vuoden ajan.
Hän kirjoitti laskuja.
Hän luultavasti käski ihmisiä maksamaan laskut.
Hän oli maanpäällisestä elämästään yli puolet liikemiehenä.
Liikemiehet ajattelevat eri tavalla kuin tavalliset työntekijät.
Työntekijä noudattaa ohjeita. Työnantaja käskee alaisiaan.
Oli ajanjakso, jolloin Jeesus oli toisten huollettavana.
Sitten Hän ansaitsi rahaa liiketoimintansa kautta.
Lapsena Hän oli riippuvainen. Liikemiehenä Hän oli itsenäinen.
Kolmanneksi Hän hyvästeli liike-elämän ja rakennusalan.
Hän otti vastaan työn Jumalan valtakunnassa, -
jossa Hän oli apostoli ja Jumalan ylipappi.
Se ei merkitse sitä, ettei liike-elämä liittyisi valtakuntaan.
Jumala lähettää meidät kouluihin ja liike-elämään.
Tavoitteena on määritellä uudelleen elämä tietyllä alueella.
Jumalan valtakunnan kansalaisina voimme toimia uudella tavalla.
Kun Jeesuksesta tuli apostoli, -
Hänen toimintansa piti rahoittaa uudella systeemillä.
Mistä Hän eli? Mistä rahat tulivat?
Jeesus ajoi pahoja henkiä naisista. Nämä palvelivat Häntä varoillansa.
Näin kerrotaan Luuk. 8:ssa.
Se on yksi keino.
Tarkastellaan Valtakunnan talousstrategioita.
Varat tulevat Jumalan ihmetekojen kautta.
Vesi muuttuu viiniksi.
2 kalaa ja 5 leipää moninkertaistuvat.
Jeesus lausuu profeetallisesti elinkeinon harjoittajalle: -
"Heitä verkkosi oikealle puolelle." Saalis on valtava.
Toiseksi ihmiset toivat mukanaan valtakuntaan kaiken omaisuutensa.
Valtakunta merkitsi sosiaaliturvaa, eläkettä ja työttömyysturvaa.
Jumala lupaa työtä ja palkan jopa eläkeiän jälkeen.
Jos oli velkaa, se maksettiin yhteisistä varoista.
Joskus varoja oli runsaasti.
Raamatussa puhutaan taloista ja pelloista.
Ne myytiin, ja kertyneet varat laskettiin apostolien jalkoihin.
Kolmanneksi Kristuksen seuraajat antoivat lahjoituksia varoista, -
jotka he olivat saaneet työstään.
Neljänneksi mainitsen "Egyptin kullan", -
Valtakuntaan siirretyt maailman rikkaudet.
Ketkä olivat sitten Valtakunnan pankkiireja?
Ap. t. 4:35:n mukaan rahat pantiin apostolien jalkojen juureen.
Se oli avointa ja julkista antamista ihmisryhmälle.
Se ei ollut valtakytköksistä rahan taskuun sujauttamista.
Rahalle oli tietty käyttötarkoitus.
Se palveli Valtakunnan apostolista työtä.
Rahoilla palveltiin ensinnäkin seurakunnan köyhiä.
Gal. 6:ssa mainitaan seurakunnan lesket ja orvot.
Toiseksi niillä palveltiin hengellisiä isiä ja äitejä.
He olivat niitä, jotka auttoivat muita kasvamaan.
Jumalan valtakunnassa ei ole palkkalistoja ja kuukausipalkkaa.
Se oli enemmän jokapäiväistä.
Varoilla palveltiin niitä, jotka kouluttivat muita.
Kolmanneksi varoilla rahoitettiin apostolisia hankkeita.
Neljänneksi niillä avustettiin maailman köyhiä.
Jeesus sanoi: "Köyhät teillä on aina keskuudessanne."
"Voitte tehdä heille hyvää, jos tahdotte."
Jos pelkästään autettaisiin köyhiä, rahaa ei ikinä olisi tarpeeksi.
Jeesus ei ollut tarvelähtöinen. Hän oli Jumala-lähtöinen.
Hän esitteli täysin uudenlaisen järjestelmän.
Nykyään ollaan palaamassa Jumalan valtakunnan talouteen.
Kun se löytyy uudelleen, vaikutukset ovat räjähtäviä.
Kerron esimerkin Intiasta.
Kuulin nuoresta miehestä, joka näki yöllä unen.
Unessa hän näki kemiallisen kaavan.
Hän teki kokeita, ja kaavalla syntyi liimaa.
Liima oli niin hyvää, että hän perusti liimafirman.
Firma menestyi erittäin hyvin. Se alkoi tukea lähetystyötä Intiassa.
Se on klassinen esimerkki Jumalan valtakunnan taloudesta.
Tätä tullaan näkemään lisää.
Jumalan innoittamista Valtakunnan kansalaisista -
tulee profeetallisia liike-elämän innovaattoreita.
Tarvitaan talousjärjestelmää, jota rikkaudet eivät turmele.
Meidän täytyy olla melkeinpä taloudellisia eunukkeja, -
jotka voivat mennä rahan haaremiin.
Heräsikö teille kysymyksiä?
Mitä on lika, josta puhuit? Miten siitä pääsee eroon?
Puhuin rotista ja liasta.
Pahat henget tarvitsevat oleskeluluvan.
Muuten heillä ei ole asiaa elämäämme.
Jos uskova elää babylonialaisen järjestelmän mukaisesti, -
paholainen yrittää perustaa lähetystön hänen elämäänsä.
Paholainen voi silloin hallita pelon tai ahneuden kautta.
Korjauskeino on pyytää Jumalalta anteeksiantoa.
Täytyy pyytää Jeesusta vapauttamaan, puhdistamaan -
ja purkamaan pahojen henkien sidokset.
MIKSET KYSY JUMALALTA NYT, -
MITÄ TEHDÄ SEURAAVAKSI -
JA MITKÄ ASIAT PITÄÄ JÄTTÄÄ
LISÄTIETOJA OHJELMAN KOTISIVUILTA
OLKAA HEDELMÄLLISET, TÄYTTÄKÄÄ MAA, MONINKERTAISTUKAA
Suomennos: Marianne Tenetz